Na temelju članka 10. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Službeni list APV“, br. 14/15 i 10/17), članka 16. stavak 2. i članka 24. stavak 2. Pokrajinske skupštinske odluke o pokrajinskoj upravi („Službeni list APV“, br. 37/14 i 54/14 - dr. odluka, 37/16, 29/2017, 24/2019, 66/2020 i 38/2021), pokrajinski tajnik za obrazovanje, propise, upravu i nacionalne manjine - nacionalne zajednice donosi:

**PRAVILNIK O IZMJENI I DOPUNI**

**PRAVILNIKA O DODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE ZA FINANCIRANJE I SUFINANCIRANJE PROGRAMA I PROJEKATA U PODRUČJU JAČANJA JEZIČKIH KOMPETENCIJA UČENIKA OSNOVNIH I SREDNJIH ŠKOLA U APV**

Članak 1.

U Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programa i projekata u području jačanja jezičnih kompetencija učenika osnovnih i srednjih škola u AP Vojvodini („Sl. list APV“, broj 7/2023) nakon članka 1. dodaje se novi članak 1a. koji glasi:

„Članak 1a.

Svi pojmovi koji se koriste u ovom pravilniku u muškom gramatičkom rodu obuhvaćaju muški i ženski rod osoba na koje se odnose.“

Članak 2.

U članku 11. točka 4. briše se.

Članak 3.

Ovaj Pravilnik stupa na snagu danom objave u „Službenom listu Autonomne Pokrajine Vojvodine“.

**Pokrajinsko tajništvo za obrazovanje, propise, upravu i nacionalne manjine – nacionalne zajednice.**

Klasa: 128-451-108/2023-01-2

Datum: 24. 1. 2024. godine

**POKRAJINSKI TAJNIK**

**Zsolt Szakállas**